ဦးညိုစောအစိုးရ

**ဦးညိုစောအစိုးရ** (တရားဝင်အားဖြင့် **ပြည်ထောင်စုအစိုးရအဖွဲ့**) သည် ၂၀၀၈ ခုနှစ် ဖွဲ့စည်းပုံအခြေခံဥပဒေအရ ဖွဲ့စည်းထားသော ပဉ္စမအကြိမ်မြောက် ပြည်ထောင်စုအစိုးရအဖွဲ့ဖြစ်သည်။

၂၀၂၁ ခုနှစ် ဖေဖော်ဝါရီလ ၁ ရက်နေ့တွင် အာဏာသိမ်းပြီးနောက်ပိုင်း မြန်မာ့တပ်မတော်မှ ဦးဆောင်ဖွဲ့စည်းခဲ့သည့် ဒုတိယမြောက် စစ်အစိုးရလည်း ဖြစ်သည်။

၂၀၂၅ ခုနှစ်၊ ဇူလိုင်လ ၃၁ ရက်နေ့တွင် အမျိုးသားကာကွယ်ရေးနှင့် လုံခြုံရေးကောင်စီ အမိန့်အမှတ် ၃/၂၀၂၅ အားဖြင့် ပြည်ထောင်စုအစိုးရကို အသစ်ဖွဲ့စည်းလိုက်ရာ နိုင်ငံတော်ဝန်ကြီးချုပ်အဖြစ် ဗိုလ်ချုပ်ကြီး (ငြိမ်း) ဦးညိုစောက ဦးဆောင်ခဲ့သည်။ မူလတွင် အဖွဲ့ဝင် (၃၀) ဦးဖြင့် ဖွဲ့စည်းလိုက်သည်။ နောက်တွင် မူလဖွဲ့စည်းမှုတွင် မထည့်သွင်းထားသော ပညာရေးဝန်ကြီးနေရာတွင် ဒေါက်တာချောချောစိန်ကို ပြန်လည် ဖြည့်စွက်ဖွဲ့စည်းခဲ့သည်။ 

## နိုင်ငံတော်အကြီးအကဲ 
မြန်မာ့တပ်မတော်၏ ဗိုလ်ချုပ်ကြီးအဖြစ်မှ အရပ်ဝတ်ပြောင်းလဲလာခဲ့သည့် ဦးညိုစော ဦးဆောင်သော အစိုးရအဖွဲ့ကို အမျိုးသားကာကွယ်ရေးနှင့် လုံခြုံရေးကောင်စီဥက္ကဋ္ဌ ယာယီသမ္မတ (တာဝန်) ဗိုလ်ချုပ်မှူးကြီး မင်းအောင်လှိုင်က ဖွဲ့စည်းတာဝန်ပေးခဲ့သည်။ ဗိုလ်ချုပ်မှူးကြီး မင်းအောင်လှိုင်သည် ဦးညိုစော၏ အစိုးရအဖွဲ့အထက်တွင် တည်ရှိသည့် အဖွဲ့ဝင် ၁၀ ဦးပါဝင်သော နိုင်ငံတော်လုံခြုံရေးနှင့် အေးချမ်းသာယာရေးကော်မရှင်၏ ဥက္ကဋ္ဌလည်း ဖြစ်သည်။

## ဖြစ်ရပ်များ 
### ဝန်ကြီးဌာန ဖွဲ့စည်းမှု 
ဦးညိုစောအစိုးရအဖွဲ့ကို ကာကွယ်ရေးနှင့်လုံခြုံရေးကောင်စီက ဖွဲ့စည်းရာတွင် ယခင်မင်းအောင်လှိုင်အစိုးရလက်ထက်တွင် မရှိခဲ့သော ဝန်ကြီးဌာန (၃) ခုကို ပြန်လည်ထည့်သွင်းခဲ့သည်။ ယခင် စီမံကိန်းနှင့် ဘဏ္ဍာရေးဝန်ကြီးဌာနကို အမျိုးသားစီမံကိန်းဝန်ကြီးဌာနနှင့် ဘဏ္ဍာရေးနှင့် အခွန်ဝန်ကြီးဌာနဟူ၍ နှစ်ခုခွဲထုတ် ပြင်ဆင်ဖွဲ့စည်းခဲ့သည်။ ထို့ပြင် ဦးဝင်းမြင့်အစိုးရလက်ထက်အထိ ရှိခဲ့သော သမ္မတရုံးဝန်ကြီးဌာနကိုလည်း "နိုင်ငံတော်သမ္မတရုံးဝန်ကြီးဌာန" ဟု ပြန်လည်ထည့်သွင်းခဲ့သည်။ ယင်းသို့ ပြန်လည်ထည့်သွင်းခြင်းသည် လာမည့် ၂၀၂၅ ခုနှစ် ရွေးကောက်ပွဲအတွက် နိုင်ငံတော်သမ္မတအပြောင်းအလဲအတွက် ပြင်ဆင်မှုဟု ယူဆနိုင်သည်။

### ပြည်ထောင်စုအစိုးရအဖွဲ့အစည်းအဝေး 
ဦးညိုစောဦးဆောင်သော ပြည်ထောင်စုအစိုးရအဖွဲ့၏ ပထမဆုံး အစည်းအဝေးကို ၂၀၂၁ ခုနှစ်၊ ဩဂုတ်လ ၁ ရက်နေ့တွင် နိုင်ငံတော်ဝန်ကြီးချုပ်ရုံး၌ ကျင်းပခဲ့သည်။​ ဦးညိုစောက အဖွင့်အမှာစကားပြောကြားရာတွင် ယခုအစိုးရအဖွဲ့သည် အမျိုးသားကာကွယ်ရေးနှင့်လုံခြုံရေးကောင်စီက ဖွဲ့စည်းထားသည့် ပြည်ထောင်စုအစိုးရအဖွဲ့ဖြစ်ကြောင်း၊ မိမိတို့အစိုးရအနေဖြင့် တို့တာဝန်အရေး (၃) ပါးအား ဦးထိပ်ထားပန်ဆင်ထိန်းသိမ်း ကာကွယ်စောင့်ရှောက်သွားရန်လိုကြောင်း၊ အလားတူ အမျိုးသားကာကွယ်ရေးနှင့် လုံခြုံရေးကောင်စီမှချမှတ်ထားသည့် ဦးတည်ချက်(၄)ရပ်အား လိုက်နာအကောင်အထည်ဖော် ဆောင်ရွက်သွားရမည်ဖြစ်ကြောင်း ပြောကြားခဲ့သည်။​

### အစိုးရဆိုင်ရာ ဌာနအကြီးအကဲ ခန့်အပ်ခြင်း 
၂၀၂၅ ခုနှစ်၊ ဩဂုတ်လ ၆ ရက်နေ့တွင် အမျိုးသားကာကွယ်ရေးနှင့် လုံခြုံရေးကောင်စီရုံး၊ အမိန့်အမှတ် ၂၃/၂၀၂၅ ဖြင့် ဦးကျော်ထင် အား အမျိုးသားစီမံကိန်းဝန်ကြီးဌာန၊ ဒုတိယဝန်ကြီး အဖြစ် ခန့်အပ်ခဲ့သည်။ 

အမျိုးသားကာကွယ်ရေးနှင့် လုံခြုံရေးကောင်စီရုံးသည် ပြည်ထောင်စုအစိုးရအဖွဲ့ရုံးမှ ညွှန်ကြားရေးမှူးချုပ် ဦးနေလင်းအား အမြဲတမ်းအတွင်းဝန်/ ညွှန်ကြားရေးမှူးချုပ်တာဝန်များကို ထမ်းဆောင်ရန် တာဝန်ပေးအပ်လိုက်သည်။

၂၀၂၆ ခုနှစ်၊ ဇန်နဝါရီလ ၂၃ ရက်နေ့တွင်  ပြည်ထဲရေး၊ ဒုတိယဝန်ကြီး ဗိုလ်ချုပ် အောင်ကျော်ကျော်ကို စစ်ဘက်မူလတာဝန် ပြန်လည်ထမ်းဆောင်ခဲ့ပြီး၊  ဗိုလ်ချုပ် မင်းသူ အား ပြည်ထဲရေးဒုတိယဝန်ကြီးအဖြစ် အစားထိုးခန့်ထားခဲ့သည်။ 

၂၀၂၆ ခုနှစ်၊ ဇန်နဝါရီလ ၂၇ ရက်နေ့တွင် ပြည်ထဲရေးဝန်ကြီး ဒုတိယဗိုလ်ချုပ်ကြီး ထွန်းထွန်းနောင်အား စစ်ဘက်ဆိုင်ရာ မူလတာဝန်များသို့ ပြန်လည်ခန့်အပ်ခဲ့ပြီး၊ ၎င်း၏နေရာတွင် ဒုတိယဗိုလ်ချုပ်ကြီး ဖုန်းမြတ်ကို ပြည်ထဲရေးဝန်ကြီးအဖြစ် အစားထိုးခန့်ထားသဖြင့် နိုင်ငံတော်လုံခြုံရေးနှင့် အေးချမ်းသာယာရေးကောင်မရှင်အဖွဲ့ဝင်သစ် ဖြစ်လာသည်။ 

## ပြည်ထောင်စုအစိုးရအဖွဲ့ (၃၁ ဇူလိုင် ၂၀၂၅ မှ ယနေ့အထိ) 
၂၀၂၅ ခုနှစ်၊ ဇူလိုင်လ ၃၁ ရက်နေ့တွင် အမျိုးသားကာကွယ်ရေးနှင့် လုံခြုံရေးကောင်စီ အစည်းအဝေးကို ခေါ်ယူကျင်းပခဲ့ပြီး ပြည်ထောင်စုအစိုးရအဖွဲ့ကို အောက်ပါအတိုင်း ဖွဲ့စည်းလိုက်သည်။

### ပြည်ထောင်စုဝန်ကြီးများနှင့် ဒုတိယဝန်ကြီးများ (၂၀၂၅ - လက်ရှိ) 
## ဆက်လက်ဖတ်ရှုရန် 
* ဝန်ကြီးဌာန နှင့် အကြီးအကဲများ စာရင်း

## ကိုးကား 
ကဏ္ဍ:ပြည်ထောင်စုအစိုးရအဖွဲ့